**Tulevaisuusmestarin osaamismerkin malli**

Käytä tätä tekstiä osaamismerkin nimen ja kriteereiden kuvauksessa, kun viet merkin alustalle.

 

Tämän merkin haltija kykenee osoittamaan sellaista osaamista (tietoja, taitoja ja tehtävien hallintaa), jonka avulla hän kykenee hallitsemaan edistyneellä tasolla vapaaehtoistoiminnan tulevaisuuden haasteita.

**Myöntämisen kriteerit:**

Saadakseen tämän osaamismerkin sen haltija on osoittanut osaamistaan ainakin kahdeksalla alla lueteltujen taitojen osa-alueella joko esittämällä reflektion ja todisteita verkkoon jätetyssä hakemuksessa tai autenttisesti toiminnassaan. Hänen osaamistaan on arvioinut osaava vapaaehtoistyön ohjaaja tai aikuiskouluttaja.

**Konfliktinratkaisu:**

Konfliktitilanteiden hallinta ja estäminen tavalla, jossa vapaaehtoinen on toiminut ratkaisukeskeisesti eikä jännitettä lisäävästi.

**Kunnioitus:**

Kunnioittava ja empaattinen käytös erilaisissa tilanteissa.

**Viestintä:**

Aktiivisen (puhuminen, kirjoittaminen) ja passiivisen (kuuntelu, lukeminen) viestinnän hyödyntäminen erilaisten tilanteiden hallinnassa.

**Kriittinen ajattelu:**

Kyky selkeään ja rationaaliseen ajatteluun, asioiden välisen loogisen yhteyden ymmärrys sekä reflektiivisen itsenäisen ajattelukyvyn osoittaminen.

**Empatia ja altruismi:**

Yritys ymmärtää toisen ihmisen vaikeuksia tai vastustusta sekä omia reaktioitaan, ja auttamisen halun osoittaminen.

**Kulttuurien väliset taidot:**

Ymmärrys eri kulttuureja kohtaan ja kyky toimia kunnioittavasti ja arvostavasti eri kulttuureista tulevien ihmisten kanssa.

**Digitaaliset taidot:**

Tieto- ja viestintätekniikan asianmukainen ja kriittiseen ajatteluun perustuva käyttö.

**Joustavuus:**

Uusien tietojen ja taitojen nopea omaksuminen, muuttuvaan toimintaympäristöön sopeutuminen sekä toimeen tarttuminen.

**Ryhmätyö:**

Ryhmissä esiintyvien roolien tunnistaminen, itselle soveltuvien roolien omaksuminen ja tehokas viestintä ryhmän jäsenten kanssa.

**Oman osaamisen tunnistaminen:**

Omien mieltymysten, taitojen ja asenteiden tunnistaminen sekä omien kykyjen havaitseminen ja itsetuntemus.

**Ajanhallinta:**

Toiminnan sekä siinä tarvittavien resurssien suunnittelu ja priorisointi, jotta ne saadaan toteutettua aikataulussa.

**Ongelmanratkaisu:**

Ongelmien tarkastelu eri näkökulmista sekä ratkaisuun tai kompromissiin tähtäävä toiminta

**Aloitteellisuus:**

Työskentely ilman suoria käskyjä sekä itseohjautuvuus ja päättäväisyys toiminnassa.

**Organisointi:**

Itsensä johtaminen, muiden ihmisten tehtävien organisointi sekä työmäärän järkevä organisointi tehtävien suorittamiseksi.

Tulevaisuustaitomalli ja siihen liittyvät osaamisen tunnistamisen ja tunnustamisen menetelmät on kehitetty Future Skills for Volunteering -Erasmus+-hankkeessa (2017-1-FI01-KA204-034696).